सोमेश्वर वन्य अभयारण्य

सोमेश्वर वन्य अभयारण्य (Someshwara Wildlife Sanctuary) भारत के कर्नाटक राज्य में एक वन्य अभयारण्य है। यह पश्चिमी घाट में उडुपी ज़िले और शिमोगा ज़िले पर विस्तारित है। इसका नाम यहाँ के अधिदेवता भगवान सोमेश्वर पर पड़ा है, जिनका प्रसिद्ध मन्दिर अभयारण्य में स्थित है। सीता नदी इस क्षेत्र को जल प्रदान करती है। हेब्री यहाँ का सबसे समीपी नगर है।

प्राणी 
यहाँ मिलने वाली प्राणियों में बंगाल बाघ, भारतीय तेन्दुआ, सोनकुत्ता, भारतीय हाथी, लोमड़ी, एशियाई ताड़ कस्तूरी बिलाव, जंगली बिल्ली, भारतीय सूअर, भारतीय सेही, साम्भर (हिरण), चीतल, काकड़, भारतीय चित्तीदार मूषक मृग, गौर, लंगूर और भारतीय उड़न गिलहरी सम्मिलित हैं। पक्षियों में महान धनेश, मलाबारी भूरा धनेश और कई अन्य पक्षी शामिल हैं।

इन्हें भी देखें 
 सीता नदी
 उडुपी ज़िला
 शिमोगा ज़िला

सन्दर्भ 

पश्चिमी घाट के वन्य अभयारण्य
कर्नाटक के वन्य अभयारण्य
उडुपी ज़िला
शिमोगा ज़िला